**Venus**

*En dokumentarfilm om unge kvinders seksualitet.*

En række yngre kvinder i alderen 17-35 år udviser stort mod, ærlighed og sårbarhed,

da filmens to instruktører opfordrer dem til at fortælle om deres seksuelle oplevelser og fantasier. Alene foran det snurrende kamera taler de åbent om nogle af de tanker, følelser og oplevelser, som vi kun sjældent sætter ord på: lyst, begær, tiltrækning, fantasier, kropslighed, blufærdighed og andre aspekter af sex og seksualitet. Med både dybde, følsomhed og humor, dokumenterer filmen, hvordan yngre kvinder i Danmark anno 2016 opfatter sig selv som seksuelle væsener. ”Venus” er en film der gør os alle klogere, og bedre til at udtrykke os omkring vores seksualitet.

Instruktører: Lea Glob og Mette Carla Albrechtsen
Producent: House of Real
Land: Danmark
Længde: 1 time og 30 min.